Referat generalforsamling 26. marts 2014

Til stede: Mette (nr.8), Jan (nr.24), Henrik (nr.40), Kankan Hu & Xiang Ge (nr.52) , Jannie (nr.56), Kenneth (nr.76), Ole (nr.84) samt Lars (på vegne af AP Pensions 34 boliger)

Dagsorden:

1. Velkomst.
2. Valg af dirigent.
3. Aflæggelse af årsberetning af formanden.
4. Forelæggelse til godkendelse af årsregnskab med påtegning af revisor.
5. Forelæggelse til godkendelse af budget for det kommende år og prognose for det følgende år.
6. Forslag fra bestyrelsen eller medlemmer.
7. Godkendelse af medlemmers anmodning om tilladelse til forbedringer og forandringer.
8. Valg af bestyrelse, suppleanter og formand.
9. Valg af revisor og suppleant.
10. Eventuelt.

**1:Velkomst**

Formanden byder velkommen til de fremmødte grundejere.

**2: Valg af dirigent**

Det besluttes at formanden styrer mødet, idet ingen fremmødte ønsker at være dirigent. Det konstateres at generalforsamlingen er lovligt varslet.

**3: Aflæggelse af årsberetning af formanden**

Formanden fremlægger sin årsberetning:

Der har siden sidste generelforsamling været afholdt 4 bestyrelsesmøder.

Igen i år blev foreningen inviteret til et dialogmøde mellem grundejerforeninger og vejlaug i vallensbæk kommune. Denne gang i Oktober 2013. Vi havde desværre ikke mulighed for at deltage denne gang.

Bestyrelsen har sammen med gatneren haft en gennemgang af vores fællesarealer. Dette resulterede i en beslutning om at skifte gartner pr. 1/6 2014. Den nye gartner er Nordsjællands Gartner, som sammen med bestyrelsen, vil gennemgå fællesarealerne og definere opgaverne nærmere..

Aftalen med NETS vedr. betalingservice skal revideres, dersom Ole har stået som kontakt, og han udtræder af bestyrelsen.

**4: Forelæggelse til godkendelse af årsregnskab med påtegning af revisor**

Regnskabet for 2013 fremlægges af Mette. Regnskabet for 2013 er med et positivt resultat.

Regnskabet blev gennemgået punkt for punkt.

Regnskabet for 2013 blev herefter godkendt.

**5: Forelæggelse af budget for 2014**

Kontingent på 500 kroner bibeholdes, så foreningen har en buffer i tilfælde af større udgifter.

Vedligeholdelse af grønne arealer sættes til 40.000 kroner.

Vinterforanstaltninger sættes til 50.000 kroner, sat ud fra et gennemsnit af tidligere år.

Der forventes et positivt resultat for 2014 på omkring DKK 26.000.

Budgettet for 2014 godkendes herefter.

**6: Forslag fra medlemmer og bestyrelse**

Bestyrelsen har modtaget følgende forslag fra Jannie (nr.56)

*Afløbsrende bør fikses* – Alle erkender behovet og bestyrelsen vil indhente et tilbud på dette job.

*Vej chikane ønskes ændret til vejbump* – Dette punkt afledte en større diskussion.

Det blev besluttet at kontakte kommunen vedr. hvilke muligheder GF har angående vej anordninger – inden der kan tages en endelig beslutning.

Bestyrelsen vil desuden udsende en opdateret Takt & Tone, hvor opmærksomheden henledes på hensynsfuld kørsel på vejene, samt parkerings reglerne.

*Regler vedr. brug at trampolin i haverne* - Bestyrelsen finder det ikke gavnligt med regler på dette område. Føler man sig generet af naboer, bør man i første omgang søge dialog med modparten.

Emnet kan muligvis inddrages i Takt & Tone.

*Forslag om at oprette et have udvalg* – Alle synes det er en god ide at få fællesarealerne samt de enkelte haver til at fremstå bedst muligt ☺ Bestyrelsen vil opfordre andre beboere til at deltage i et haveudvalg sammen med Jannie.

På næste bestyrelsesmøde vil fremtiden for foreningens hjemmeside blive diskuteret. Hjemmesiden er [www.solsikkehusene.net](http://www.solsikkehusene.net) som desværre ikke har været opdateret i meget lang tid.

**7: Anmodninger fra medlemmer om tilladelse til forbedringer**

Bestyrelse har ikke modtaget nogen anmodninger.

**8: Valg til bestyrelsen**

Bestyrelsen modtager genvalg, pånær Ole som ikke stiller op til genvalg.

Bestyrelsen takker for Ole for hans store indsats gennem årene.

Jannie blev valgt ind bestyrelsen.

Bestyrelsen konstituerer sig ved først kommende bestyrelsesmøde.

**9: Valg til revisor**

Ole nævner at Janni ikke kan fortsætte som revisor dersom hun er valgt ind i bestyrelsen.

Da ingen tilstedeværende stiller op til revisor posten , vil dette blive et punkt blive taget op

på først kommende bestyrelsesmøde.

**10: Eventuelt.**

Ole nævner generalforsamlingen i Ploughmandsminde ons 2/4.

Flere tilkendegiver at de vil møde op for at støtte Ole.

Det blev aftalt at Lars sender forslag til dato for næste bestyrelsesmøde snarest.

Herefter blev mødet hævet. Der takkes for god ro or orden.

 Bestyrelsen, Solsikkehusene.